 Hosia 6  Bịanụ, ka anyị laghachikwuru Jehova, nihi na ya onwe ya adọrisịwo anyị, ma ọ ga-agwọ anyị. Ọ nọ na-eti anyị ihe, ma ọ ga-ekechi ọnyá anyị.Ọ ga-eme ka anyị dị ndụ ma ụbọchị abụọ gasịa. Nụbọchị nke atọ, ọ ga-eme ka anyị bilie, anyị ga-adịkwa ndụ nihu ya.Anyị ga-amara Jehova, anyị ga-aga nihu ịmara ya. Dị ka chi ọbụbọ, ọ ghaghị ịpụta. Ọ ga-abịakwute anyị dị ka mmiri ozuzo; dị ka ụla mmiri nke na-ede ala.Ifrem, gịnị ka m ga-eme gị? Juda, gịnị ka m ga-eme gị, ebe ọ bụ na obiọma unu dị ka ígwé ojii ụtụtụ, dịrịkwa ka igirigi nke na-ekusa ngwa ngwa?Ọ bụ ya mere m ga-eji jiri ndị amụma bibie ha; m ga-eji okwu ọnụ m gbuo ha. Ikpe m ga-ekpe gị ga-adị ka ìhè nke nwupụtara enwupụta.Nihi na ihe na-atọ m ụtọ bụ obiọma, ọ bụghị àjà; ịmara Chineke na-atọkwa m ụtọ, ọ bụghị àjà a na-esurecha nọkụ.Ma ha onwe ha, dị ka mmadụ, emebiwo ọgbụgba ndụ m. Ọ bụ nebe ahụ ka ha ghọrọ m aghụghọ.Gilied bụ obodo nke ndị na-eme ihe ọjọọ; nzọụkwụ ha bụ ọbara.Ndị nchụàjà na-echechi mmadụ dị ka ìgwè ọ lụọ ọ gbalaga. Ha na-egbu ọchụ nakụkụ ụzọ na Shikem, nihi na naanị ihe ha na-eme bụ omume rụrụ arụ.Ahụwo m ihe jọgburu onwe ya nụlọ Izrel. Nebe ahụ ka Ifrem na-akwa iko. Izrel emerụwo onwe ya.Ma gị onwe gị, Juda, a kwadebeworo gị owuwe ihe ubi, mgbe m ga-achịkọtaghachi ndị m a dọọrọ nagha. 